《次韵李世京惠诗》
宋代·王庭圭

童稚情亲不记春，白头相见眼犹新。为文未办送穷鬼，买宅何妨近里仁。

鲁国儒衣原自少，棘门儿戏定非真。斗间纵有冲天气，楼上应无识剑人。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。